Diari Oficial de la Generalitat Valenciana


Sumari del DOGV 9615, del 12-06-2023 (2023/6523)

RESOLUCIÓ de 6 de juny de 2023, de la Direcció General de Personal Docent, per la qual s'estableix el procediment per a la pròrroga dels destins obtinguts en comissió de serveis, en llocs específics, en aplicació de la Resolució de 12 de juliol de 2021, de la Direcció General de Personal Docent, per la qual es convoca un concurs de mèrits per a la selecció i el nomenament de personal funcionari docent per a cobrir llocs en les unitats especialitzades d'orientació, i de la Resolució de 18 de maig de 2022, de la Direcció General de Personal Docent, per la qual es convoca un procediment per a la selecció i el nomenament de personal funcionari docent per a cobrir llocs específics en centres públics de la Comunitat Valenciana mitjançant comissió de serveis.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9615

Data del DOGV
:   12-06-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/6523


Data del document
:   06-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * personal docent
    * concurs administratiu

RESOLUCIÓ de 6 de juny de 2023, de la Direcció General de Personal Docent, per la qual s'estableix el procediment per a la pròrroga dels destins obtinguts en comissió de serveis, en llocs específics, en aplicació de la Resolució de 12 de juliol de 2021, de la Direcció General de Personal Docent, per la qual es convoca un concurs de mèrits per a la selecció i el nomenament de personal funcionari docent per a cobrir llocs en les unitats especialitzades d'orientació, i de la Resolució de 18 de maig de 2022, de la Direcció General de Personal Docent, per la qual es convoca un procediment per a la selecció i el nomenament de personal funcionari docent per a cobrir llocs específics en centres públics de la Comunitat Valenciana mitjançant comissió de serveis. [2023/6523]  
  
El 12 de juliol de 2021, la Direcció General de Personal Docent convoca un concurs de mèrits per a la selecció i el nomenament de personal funcionari docent per a cobrir llocs en les unitats especialitzades d'orientació.  
La base huitena de la Resolució de 12 de juliol de 2021, de la Direcció General de Personal Docent, per la qual es convoca un concurs de mèrits per a la selecció i el nomenament de personal funcionari docent, per a cobrir llocs en les unitats especialitzades d'orientació, estableix que l'obtenció del lloc de treball a través d'aquest concurs de mèrits suposarà l'acceptació del destí per un període mínim d'un curs acadèmic, que podrà ser prorrogada anualment cada curs escolar fins al curs 2024-2025, amb una avaluació positiva prèvia per part de la Direcció General d'Inclusió Educativa, sempre que no se suprimisquen o es modifiquen les places convocades en aquesta resolució.  
  
La base onzena d'aquesta resolució disposa que la Direcció General d'Inclusió Educativa establirà els indicadors i els mecanismes d'avaluació mitjançant els quals seran valorades les funcions realitzades per les persones que ocupen les places en les unitats especialitzades d'orientació.  
El 18 de maig de 2022, la Direcció General de Personal Docent convoca el procediment per a la provisió, mitjançant comissió de serveis, entre les persones funcionàries de carrera dels cossos docents no universitaris al servei de l'Administració educativa valenciana, per al curs acadèmic 2022/2023 i següents, de llocs específics en unitats pedagògiques hospitalàries (UPH), centres de Formació de Persones Adultes dels establiments penitenciaris, seccions d'Educació Secundària en establiments penitenciaris o en centres de reeducació, el Centre Específic d'Educació a Distància (CEED), unitats especialitzades d'orientació, Escola Oficial d'Idiomes Virtual Valenciana (EOI\_VV), i en centres de recepció de menors, centres singulars que desenvolupen accions comunitàries.  
  
La base huitena de la Resolució de 18 de maig de 2022, de la Direcció General de Personal Docent de la Conselleria d'Educació, Cultura i Esport, per la qual es convoca un procediment per a la selecció i nomenament de personal funcionari docent per a cobrir llocs específics en centres públics de la Comunitat Valenciana mitjançant comissió de serveis, estableix, al punt 2, que el període de nomenament serà d'un curs. La Direcció General de Personal Docent podrà prorrogar fins a quatre cursos aquests nomenaments, sempre que no es modifiquen o se suprimisquen els llocs ocupats. Per a aquesta pròrroga es tindran en compte els resultats de les avaluacions que s'hagueren realitzat durant el període de nomenament.  
La base novena d'aquesta resolució disposa que l'avaluació a què refereix el punt 2 de la base huitena es realitzarà de manera objectiva en relació amb l'acompliment de les funcions i amb el desenvolupament específic del perfil propi del lloc. A més, la Direcció General de Personal Docent, en coordinació amb la Inspecció d'Educació, recollirà la informació necessària per a realitzar les propostes de millora de l'exercici dels llocs corresponents a aquesta convocatòria.  
Per tant, aquesta direcció general, fent ús de les funcions que li atribueix el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV núm. 8590, de 12.07.2019), ha determinat establir el procediment per a la renovació per a cobrir els llocs de les unitats especialitzades d'orientació regulats en la Resolució de 12 de juliol de 2021 i els llocs específics en unitats pedagògiques hospitalàries (UPH), centres de Formació de Persones Adultes dels establiments penitenciaris, seccions d'Educació Secundària en establiments penitenciaris o en centres de reeducació, el Centre Específic d'Educació a Distància (CEED), unitats especialitzades d'orientació, Escola Oficial d'Idiomes Virtual Valenciana (EOI\_VV), centres de recepció de menors, centres singulars que desenvolupen accions comunitàries, regulats en la Resolució de 18 de maig de 2022 per al curs 2023/2024.  
  
Així doncs, aquesta Direcció General de Personal Docent resol:  
  
Primera. Finalitat  
La finalitat d'aquesta resolució és possibilitar al personal funcionari docent que ocupa els llocs que s'esmenten a continuació la continuïtat per al curs 2023-2024:  
· Llocs de les unitats especialitzades d'orientació convocats en la Resolució de 12 de juliol de 2021.  
· Llocs específics en unitats pedagògiques hospitalàries (UPH), centres de Formació de Persones Adultes dels establiments penitenciaris, seccions d'Educació Secundària en establiments penitenciaris o en centres de reeducació, el Centre Específic d'Educació a Distància (CEED), unitats especialitzades d'orientació, Escola Oficial d'Idiomes Virtual Valenciana (EOI\_VV), centres de recepció de menors, centres singulars que desenvolupen accions comunitàries, convocats en la Resolució de 18 de maig de 2022.  
  
Segona. Condicions per a sol·licitar la pròrroga  
Podrà sol·licitar la pròrroga per un any el personal funcionari que actualment ocupe algun dels llocs objecte d'aquesta resolució, sempre que:  
- Es trobe en servei actiu actualment en el lloc per al qual se sol·licite la continuïtat.  
- Posseïsca la competència lingüística necessària per a l'accés i l'exercici de la funció docent en el sistema educatiu valencià, establida en l'Ordre 3/2020, de 6 de febrer, de la Conselleria d'Educació, Cultura i Esport. Tot això sense perjudici que, segons el que es disposa en la disposició transitòria única de l'Ordre 90/2013, de 6 de novembre, de la Conselleria d'Educació, Cultura i Esport, els funcionaris o funcionàries que no reunisquen aquest requisit lingüístic puguen sol·licitar la comissió de serveis en llocs catalogats com a centres docents públics de localitats de predomini lingüístic castellà, i l'Ordre 52/2022, de 18 d'agost, de la Conselleria d'Educació, Cultura i Esport, per la qual s'estableix un període transitori per a la participació del personal docent integrant de les borses de treball en els procediments de provisió de llocs catalogats amb el requisit lingüístic de valencià per l'Ordre 35/2018, de 22 d'agost, de la Conselleria d'Educació, Investigació, Cultura i Esport.  
  
  
  
Tercera. Sol·licitud de pròrroga i autoavaluació  
1. El personal funcionari que reunisca els requisits establits anteriorment, si vol optar a prorrogar el seu destí durant el curs 2023-2024, haurà d'accedir a la plataforma informàtica habilitada per a tal fi i formular la seua sol·licitud de permanència en el lloc que ocupa en l'actualitat. Per a això, disposarà d'un termini de cinc dies hàbils a partir del següent a la data de publicació d'aquesta resolució.  
  
El personal docent que sol·licite la continuïtat haurà d'emplenar, en el mateix termini i mitjançant la mateixa plataforma, el qüestionari d'autoavaluació (annex I) corresponent al seu lloc de treball. L'enllaç per a accedir a la plataforma informàtica s'enviarà a l'adreça de correu electrònic corporatiu de les persones interessades i a la dels centres educatius corresponents.  
2. El personal funcionari que no desitge optar per la pròrroga haurà d'accedir a la plataforma informàtica habilitada per a aquest procediment, indicar-hi les seues dades personals i emplenar únicament la casella del NO en l'apartat de l'annex I establit a aquest efecte. En aquest cas, no haurà d'emplenar la resta del qüestionari d'autoavaluació.  
Quarta. Avaluació  
Per a la pròrroga de les comissions de servei en llocs específics s'han de tindre en compte els resultats de l'avaluació que es realitze durant el període de nomenament per part dels òrgans superiors dels quals depén el lloc.  
Una vegada emplenat per les persones sol·licitants el qüestionari d'autoavaluació indicat en la base tercera, i amb la finalitat de realitzar l'avaluació del personal funcionari que sol·licite la continuïtat en el lloc, les persones que s'indiquen a continuació rebran un correu electrònic amb l'accés a la plataforma informàtica per a emplenar telemàticament, en el termini de deu dies hàbils comptats des de l'endemà de la publicació d'aquesta resolució, el qüestionari de l'annex II (recopilació d'informació de la funció docent exercida en els llocs de treball específics). Les persones destinatàries d'aquest correu electrònic són:  
  
1. La direcció de les unitats especialitzades d'orientació, que remetrà la valoració a la Direcció General d'Inclusió Educativa.  
2. La direcció, o vicedirecció en el cas de les seccions, del centre de destí del funcionari o funcionària sol·licitant per als llocs específics.  
  
3. Excepcionalment, si la direcció o vicedirecció del personal que ha de realitzar la valoració està afectada per l'actual procés de renovació, l'emplenament del qüestionari es realitzarà per part de la Inspecció d'Educació per a centres ordinaris o per part de la Direcció General d'Inclusió Educativa en el cas d'unitats especialitzades d'orientació.  
  
  
Cinquena. Comissió tècnica  
Per als supòsits en què existisca una discrepància entre el sentit de l'autoavaluació formulada per la persona sol·licitant i l'avaluació de la direcció o vicedirecció del centre, si és el cas, o de la Inspecció d'Educació o de la Direcció General d'Inclusió Educativa, es constituirà una comissió tècnica que, una vegada revisades l'autoavaluació de la persona sol·licitant i les valoracions de la direcció o vicedirecció del centre o, si és el cas, de la Inspecció d'Educació, realitzarà una proposta de continuïtat o no a la Direcció General de Personal Docent per a la seua resolució o de les actuacions que considere convenients.  
  
Aquesta comissió tècnica estarà formada per:  
- La persona que ocupa el lloc de la Subdirecció General de Provisió de Personal Docent o la persona en qui delegue.  
- La persona que ocupa el lloc de la Subdirecció General d'Inclusió Educativa o persona en qui delegue.  
- Un inspector o inspectora designat o designada per la Inspecció General d'Educació.  
- Una persona designada per la Direcció General de Personal Docent que tinga assignades les funcions del lloc que s'està avaluant.  
  
- Una persona representant de cadascuna de les organitzacions sindicals amb representació en la mesa sectorial d'educació.  
  
Sisena. Publicació del llistat provisional  
A partir del dia 30 de juny es publicarà en la pàgina web de la Conselleria d'Educació, Cultura i Esport el llistat provisional d'aquells funcionaris o funcionàries que han obtingut pròrroga en comissió de serveis per un any en el lloc específic obtingut per la Resolució de 12 de juliol de 2021, de la Direcció General de Personal Docent, per la qual es convoca un concurs de mèrits per a la selecció i el nomenament de personal funcionari docent, per a cobrir llocs en les unitats especialitzades d'orientació o per la Resolució de 18 de maig de 2022, de la Direcció General de Personal Docent, per la qual es convoca un procediment per a la selecció i el nomenament de personal funcionari docent per a cobrir llocs específics en centres públics de la Comunitat Valenciana mitjançant comissió de serveis.  
  
Setena. Reclamacions i comunicació d'incidències  
S'estableix com a registre electrònic específic per a la presentació de reclamacions i comunicacions d'incidències l'Oficina Virtual del Docent (OVIDOC), accessible en l'enllaç https://ovidoc.edu.gva.es en l'apartat de Tràmits - Incidències de provisió de places - Comissions de servei específiques.  
Es podran presentar reclamacions a aquest llistat provisional, únicament per via telemàtica, en el termini de 2 dies hàbils des de la data i hora de la publicació d'aquest llistat.  
  
Huitena. Publicació del llistat definitiu  
Transcorregut el termini de reclamacions, es publicarà en la pàgina web de la Conselleria d'Educació, Cultura i Esport el llistat definitiu.  
  
  
Novena. Desistiment de la sol·licitud i irrenunciabilitat del destí obtingut  
1. Una vegada transcorregut el termini per a formular les sol·licituds de pròrroga per al lloc que s'ocupa en l'actualitat, així com després de ser acceptada la sol·licitud de continuïtat de pròrroga en el lloc específic, no es podrà desistir de la participació en el procediment ni renunciar al destí obtingut en comissió de serveis.  
2. Tenint en compte l'anterior, aquelles persones sol·licitants que hagen participat també en la convocatòria de comissions de serveis per motius socials per al curs escolar 2023-2024, seran excloses d'ofici d'aqueix procediment, sempre que resulten adjudicatàries d'una de les comissions específiques a què es refereix aquesta resolució.  
  
Desena. Tractament i protecció de dades  
El desenvolupament del procediment mitjançant la present resolució comporta el tractament de dades de caràcter personal de les persones sol·licitants, en el marc del que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i en la Llei orgànica 3/2018, de 5 de desembre, de protecció de dades personals i garantia dels drets digitals, tractament que es realitza en els següents termes:  
a) Responsable del tractament: Conselleria d'Educació, Cultura i Esport.  
b) Categoria i origen de les dades a tractar: dades personals identificatives, de contacte, acadèmiques i professionals i de qualsevol altra naturalesa que siguen recollides tant a través de formularis i de documentació que s'hi acompanye.  
Si la documentació presentada conté dades de terceres persones, prèviament a la comunicació d'aquestes dades a la Conselleria, les persones sol·licitants i representants legals hauran d'informar aquestes persones del tractament de les seues dades per part de la Conselleria, en els termes previstos en aquest apartat.  
c) Fins del tractament i base jurídica: amb base jurídica en el compliment d'una missió realitzada en interés públic, l'exercici de poders públics i en el compliment de les obligacions legals (articles 6.1 e) i 6.1 c) de l'RGPD) i segons el que es preveu en aquesta resolució i la normativa d'aplicació, incloses les que regulen el tràmit electrònic, les dades personals es tractaran per a la comunicació i avaluació prevista en la base quarta.  
d) Destinataris de les dades: no està prevista la cessió de dades a tercers.  
e) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud.  
f) Termini de conservació de dades: les dades personals es conservaran durant el temps necessari per a complir amb la finalitat per a la qual es demanen i pels terminis establits en les normes vigents per a complir les obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
  
g) Drets: la persona interessada pot exercir els drets d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat, a través de les següents vies:  
Tràmit electrònic accessible en l'URL:  
https://www.gva.es/va/inicio/procedimientos'id\_proc=19338  
Enviant la petició a qualsevol de les següents adreces:  
Postal: avinguda de Campanar, 32. 46645 València  
Electrònica: niayjhhzswvonqyozapshgcu@hyu.zj  
De manera presencial a través del registre.  
L'exercici dels drets requereix la identificació inequívoca de la persona interessada o del seu representant.  
h) Dret a reclamar: la persona interessada pot presentar una reclamació davant l'Agència Espanyola de Protecció de Dades, a través de la seu electrònica accessible en l'adreça https://www.aepd.es, si considera no atesos els seus drets o vulnerat el tractament de les seues dades personals. Prèviament pot contactar amb la Delegació de Protecció de Dades de la Generalitat a través de kcp@wtb.fl o dirigir-se al passeig Albereda, 16 - 46775 València.  
  
  
DISPOSICIÓ FINAL  
  
Aquesta resolució produirà efectes a partir del dia en què es publique en el Diari Oficial de la Generalitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició davant la directora general de Personal Docent d'aquesta conselleria en el termini d'un mes a comptar des de l'endemà de la seua publicació, o bé plantejar directament un recurs contenciós administratiu davant el Jutjat Contenciós Administratiu de València en el termini de dos mesos a comptar des de l'endemà de la seua publicació.  
  
València, 6 de juny de 2023.- La directora general de Personal Docent: M. Ángeles Herranz Ábalos.